Said Djauharsjah Jenie

Said Djauharsjah Jenie () adolah surang ilmuwan jo pandidik Indonesia. Baliau pernah manjabaik Kapalo Badan Pangkajian jo Panarapan Teknologi (BPPT) dari taun 2006 sampai maningganyo pado taun 2008. Baliau pernah pulo manjadi anggota Dewan Komisaris PT. Dirgantara Indonesia. "BPPT head Said Jenie passes away" , The Jakarta Post, 11 Juli 2008

Said Jenie adolah salah surang tokoh pantiang di baliak kasuksesan panarbangan N-250, kapa tabang komersil partamo nan sapanuahnyo dibuek di Indonesia. "Said D Jenie, Tokoh Uji Terbang N-250, Tutup Usia", Kompas, 12 Juli 2008 Baliau bakarajo pulo sabagai pandidik di Jurusan Teknik Panarbangan Institut Teknologi Bandung (ITB), iyolah sabagai dosen teknik panarbangan. Said panah pulo manjadi panaliti di Institut Teknologi Massachusetts (MIT) jo NASA di Amerika Sarikaik.

Said Jenie maningga di Rumah Sakik Borromeus Bandung pado 11 Juli 2008 dek sabab panyakik jantuang. Baliau dikubuaan di pamakaman kaluarga di Sewu, Bantul, Yogyakarta. Obituari: Prof Said Djauharsjah Jenie, ScD, Ir, , itb.ac.id, 11 Juli 2008 Posisinyo sabagai katua BPPT kudian digantian dek Dr.Ir. Marzan Aziz Iskandar, M.Sc. sajak 31 Desember 2008.

Apaknyo Said Jenie banamo Nahar Jenie nan urang Minang dari Pariaman, sadangkan amaknyo Isbandiyah barasa dari Jawa.

 Pandidikan 
Jurusan Teknik Mesin Institut Teknologi Bandung (1969) 
Master dalam bidang aeronotika dan astronotika di Universitas Teknik Delft, Balando (1978)
Doktor dalam bidang astrodinamika di Institut Teknologi Massachusetts (MIT), Amerika Sarikaik (1982)

 Karier 
Kapalo Pusaik Uji Tabang N-250 (1995)
Deputi Kapalo BPPT Bidang Teknologi Industri Rancang Bangun jo Rekayasa (1998)
Anggota Dewan Komisaris PT. Dirgantara Indonesia (2002) 
Kapalo Badan Pangkajian jo Panarapan Teknologi (2006)

 Pangaragaoan 
 Pangaragaoan Teknik ASEAN (ASEAN Engineering Awards) (1994)
 Bintang Jasa Utama (2007)

 Rujuakan 

 Pautan lua 
  "Said Jenie dan Keinsinyuran Indonesia", Kompas, 16 Juli 2008
  "Pelantikan Ka BPPT untuk Menghidari Tumpang Tindih" , ristek.go.id, 26 April 2006
Silsilah Said Djauharsjah Jenie

Kategori:Tokoh Indonesia
Kategori:Ilmuwan Indonesia
Kategori:Dosen Indonesia
Kategori:Alumni Institut Teknologi Bandung
Kategori:Dosen Institut Teknologi Bandung
Kategori:Tokoh Minangkabau
Kategori:Tokoh Jawa
Kategori:Tokoh dari Surakarta